ઉલ્લેખનીય છે કે, ભૂતકાળમાં કેન્દ્રમાં વાજપેયી સરકાર બની ત્યારે ગુજરાત સરકારે નામ બદલવાની દરખાસ્ત મોકલી હતી. પરંતુ એ સમયના ગૃહપ્રધાન એલ.કે.અડવાણીએ આ દરખાસ્ત પરત મોકલી હતી. ત્યારબાદ વર્ષ 2014માં નરેન્દ્ર મોદી વડા પ્રધાન બન્યા, આમ છતાં લોકોની લાગણીને ધ્યાનમાં લઇને અમદાવાદનું નામ કર્ણાવતી નથી કરાયું. મહત્ત્વનું છે કે, અમદાવાદનું નામ બદલીને કર્ણાવતી કરવાની હાલ કોઇ દરખાસ્ત ગુજરાત સરકારે કરી નથી. આમ છતાં પણ ભાજપના નેતાઓ હજુ પણ અમદાવાદનું નામ કર્ણાવતી રાખવા અંગેનું વારંવાર ગાણું ગાય છે અને નાગરિકોને નામ બદલવા અંગે કોણીએ ગોળ ચોટાડી રહ્યા છે.